Det blir ingen egen tribunedel med Besiktas-supportere når den tyrkiske storklubben gjester Sarpsborg i europaligaens gruppespill 29. november.

Det bekrefter medieansvarlig i Sarpsborg 08, Alexander Klaussen, overfor Sarpsborg Arbeiderblad.

UEFA Europa League Italiensk motstand for Guldbrandsen og Haalands Salzburg i Europa League 22/02/2019 PÅ 12:49

– Det er Besiktas som selv har et ønske om at de ikke skal ha et eget bortefelt, og det må vi respektere, sier Klaussen til lokalavisen.

Bakgrunnen for ønsket er at tyrkerne holdes under oppsikt av Det europeiske fotballforbundet (UEFA) som følge av gjentatte episoder med supporterbråk.

Forrige sesongs europacupmøter med Lyon og Bayern München ble skjemmet av flere episoder med Besiktas-fansen. Skulle klubben igjen havne i UEFAs søkelys, kan det ende med utestengelse i to år.

Til kampen mot Sarpsborg blir det dermed ikke øremerket billetter til tilreisende fans.

– Besiktas skal ha 200 billetter på stadion til klubbens egne folk og deres samarbeidspartnere. Utover det vil det ikke bli et eget bortefelt. Det betyr at vi får flere billetter tilgjengelig for egne supportere, sier Alexander Klaussen.

(©NTB)

UEFA Europa League Vindheims Malmö møter Chelsea i Europa League 17/12/2018 PÅ 12:36